**Anexa 1**

Nr.......... / .............................la **FCI** Nr.......... / .............................la Partener SC..................................

**CONVENŢIE-CADRU**

Privind efectuarea stagiului de practică în cadrul programului de studii universitare de licență/master în baza Acordului Cadru de Parteneriat nr.......... / ......................dintre Facultatea de Construcţii şi Instalaţii din Iași (FCI), din cadrul Universității Tehnice ”Gheorghe Asachi” din Iași,și Partenerul SC ..............................

Prezenta convenție-cadru se încheie între:

**Facultatea de Construcţii şi Instalaţii din Iași (FCI)**, din cadrul Universității Tehnice ”Gheorghe Asachi” din Iași, sediul în Bulevardul Profesor Dimitrie Mangeron 1, Iași 700050, tel.: +40 232-70-1446, +40 232-70-1452, fax: +40 232-233-368, www. ci.tuiasi.ro , reprezentată prin Prof. univ. dr. habil. ing. Andrei BURLACU, în calitate de DECAN

**Partener de practică**: S.C. ............................. S.R.L. cu sediul în localitatea……………….............., strada………..nr. …, cod poştal…….,CUI………..……… tel./fax…………….., e-mail..........................., reprezentată prin ……………………………în calitate de …………………….

**Student/Masterand**: .............................................................. înscris în anul universitar 2024/2025 la Facultatea de Construcții și Instalații din Iași, Specializarea/Masterul.......................... anul de studii ....... grupa ........... data nașterii ................. telefon ..................... ..e-mail ..........

**Art.1 Obiectul convenției-cadru**

Convenția-cadru stabilește modul în care se organizează și se desfășoară stagiul de practică în vederea consolidării cunoștințelor teoretice și pentru formarea abilităților practice, spre a le aplica în concordanță cu specializarea pentru care se instruiește studentul. Stagiul de practică este realizat de student în vederea dobândirii competențelor profesionale menționate în fisa disciplinei de practică, aceasta fiind corelată cu planul de practică ce este parte integrantă a prezentei convenții-cadru. Modalitățile de derulare și conținutul stagiului de practică sunt descrise în prezenta convenție-cadru.

**Art.2 Statutul studentului**

Studentul rămâne, pe toată durata stagiului de pregătire practică, student/masterand al Facultății de Construcţii şi Instalaţii din Iași (FCI), din cadrul Universității Tehnice ”Gheorghe Asachi” din Iași.

**Art.3 Durata și perioada desfășurării stagiului de practică**

Stagiul de practică va avea o durată stabilită conform planului de învățământ.

Perioada de desfășurare a stagiului de practică este conform structurii anului universitar curent de la .............................. până la ................................, ultima zi fiind dedicată pentru susținerea colocviului de practică.

**Art.4 Plata și obligațiile sociale**

Studentul nu poate pretinde un salariu din partea partenerului de practică, cu excepția situației în care studentul are statut de angajat.

Partenerul de practică poate totuși acorda studentului o indemnizație, gratificare, primă sau avantaje în natură, conform legislației în vigoare.

**Art.5 Responsabilitățile studentului**

Studentul are obligația ca pe durata derulării stagiului de practică să respecte programul de lucru stabilit și să execute activitățile specificate de tutore în conformitate cu planul de practică, în condițiile respectării cadrului legal cu privire la volumul și dificultatea acestora.

Pe durata stagiului, studentul respectă regulamentul de ordine internă al partenerului de practică. În cazul nerespectării acestui regulament, conducătorul partenerului de practică își rezervă dreptul de a anula convenția-cadru, după ce în prealabil a ascultat punctul de vedere al studentului și al tutorelui și a înștiințat Facultatea unde studentul este înscris și după primirea confirmării de primire a acestei informații. Această situație conduce la refacerea stagiului de practică și la susținerea unui nou colocviu de evaluare în anul universitar următor.

Studentul are obligația de a respecta normele de securitate și sănătate în muncă pe care și le-a însușit de la partenerului de practică înainte de începerea stagiului de practică.

Studentul se angajează să nu folosească, în niciun caz, informațiile la care are acces în timpul stagiului despre partenerul de practică sau clienții săi, pentru a le comunica unui terț sau pentru a le publica, chiar după terminarea stagiului, decât cu acordul respectivului partener de practică.

**Art.6 Responsabilitățile partenerului de practică**

Partenerul de practică va stabili un tutore pentru stagiul de practică, selectat dintre salariații proprii. La finalul stagiului tutorele va completa o evaluare/adeverință (anexa la prezenta convenție-cadru).

În cazul nerespectării obligațiilor de către student, tutorele va contacta cadrul didactic îndrumător, aplicându-se sancțiuni conform legilor și regulamentelor în vigoare.

Înainte de începerea stagiului de practică, partenerul are obligația de a face studentului instructajul cu privire la normele de securitate și sănătate în muncă, în conformitate cu legislația în vigoare. Printre responsabilitățile sale, partenerul de practică va lua măsurile necesare pentru securitatea și sănătatea în muncă a studentului, precum și pentru comunicarea regulilor de prevenire a riscurilor profesionale.

Partenerul de practică trebuie să pună la dispoziția studentului toate mijloacele necesare pentru desfășurarea activităților precizate în planul de practică.

Partenerul de practică are obligația de a asigura studentului accesul liber la serviciul de medicina muncii, pe durata derulării pregătirii practice.

În urma desfășurării cu succes a stagiului, partenerul de practică va acorda studentului, la cerere, o recomandare.

**Art.7 Obligațiile organizatorului de practică**

Organizatorul de practică desemnează un cadru didactic îndrumător, responsabil cu planificarea, organizarea și supravegherea desfășurării pregătirii practice. Cadrul didactic îndrumător, împreună cu tutorele desemnat de partenerul de practică stabilesc activitățile care fac obiectul stagiului de pregătire practică.

În cazul în care derularea stagiului de pregătire practică nu este conformă cu angajamentele luate de către partenerul de practică în cadrul prezentei convenții, conducătorul instituției de învățământ superior (organizator de practică) poate decide întreruperea stagiului de pregătire practică conform convenției-cadru, după informarea prealabilă a conducătorului partenerului de practică și după primirea confirmării de primire a acestei informații.

**Art.8 Persoane desemnate de organizatorul de practică și partenerul de practică**

**Tutorele** (persoana care va avea responsabilitatea studentului din partea partenerului de practică):

Numele și prenume...............................................................funcția..........................................

Telefon.................................................e-mail.........................................................................

**Cadrul didactic îndrumător**, responsabil cu urmărirea derulării stagiului de practică din partea organizatorului de practică:

Numele și prenume...............................................................funcția..........................................

Telefon.................................................e-mail.........................................................................

**Art.9 Realizarea stagiului de pregătire practică**

În timpul derulării stagiului de practică, tutorele împreună cu cadrul didactic îndrumător vor monitoriza și evalua studentul în permanență. Vor fi monitorizate și evaluate atât nivelul de dobândire a competențelor profesionale, cât și comportamentul și modalitatea de integrare a studentului în activitatea partenerului de practică (disciplină, punctualitate, responsabilitate în rezolvarea sarcinilor, respectarea regulamentului de ordine interioară al partenerului de practică).

La finalul stagiului de practică, studentul elaborează un caiet de practică, însușit și de tutorele din partea partenerului de practică. Caietul de practică, precum și adeverința ce include evaluarea realizată de tutore vor sta la baza notării studentului.

**Art.10 Sănătatea și securitatea în muncă. Protecția socială a studentului**

În cazul stagiilor în străinătate, studentul anexează prezentului contract dovada asigurării medicale valabilă în perioada și pe teritoriul statului unde se desfășoară stagiul de practică.

Partenerul de practică are obligația respectării prevederilor legale cu privire la sănătatea și securitatea în muncă a studentului pe durata stagiului de practică.

Studentului i se asigură protecție socială conform legislației în vigoare. Ca urmare, conform dispozițiilor Legii nr. 346/2002 privind asigurările pentru accidente de muncă și boli profesionale, cu modificările și completările ulterioare, studentul beneficiază de legislația privitoare la accidentele de muncă pe toată durata efectuării pregătirii practice.

În cazul unui accident care implică studentul în practică, fie în cursul lucrului, fie în timpul deplasării la lucru, partenerul de practică se angajează să înștiințeze asigurătorul și organizatorul de practică cu privire la accidentul care a avut loc.

Alcătuit în 3 (trei) exemplare câte unul pentru fiecare parte, semnat la data de .................................

|  |  |
| --- | --- |
| **UNIVERSITATEA TEHNICĂ ”GHEORGHE ASACHI” DIN IAȘI**  **FACULTATEA DE CONSTRUCŢII ŞI INSTALAŢII DIN IASI**  **Decan,**  **Prof. univ. dr. habil. ing. Andrei BURLACU** | **Partener de practică**:  **S.C. ............................. S.R.L**  **Director / Administrator**  **(Nume și prenume)**  **(semnătura)** |
| **Student**  **(Nume și prenume)**  **(semnătura)** |  |
| *Am luat la cunoștință:*  **Cadru didactic îndrumător**  **(Nume și prenume)**  **(semnătura)** | *Am luat la cunoștință:*  **Tutore**  **(Nume și prenume)**  **(semnătura)** |